गुजरात के विधानसभा चुनावों में अयोध्या एक प्रमुख मुद्दा रहता है. गुजरात के दंगों की आग अयोध्या से जुड़ी थी. गोधरा कांड में कारसेवकों पर हुआ हमला और उस के बाद वहां भड़की हिंसा आज भी लोगों के दिलोदिमाग पर हावी है. रोजगार और विकास जैसे मुद्दों को पीछे ढकेलने के लिए हिंदुत्व को उभारना ही सब से जरूरी हो जाता है. हिंदुत्व के उभरने से नोटबंदी और जीएसटी के प्रभावों पर चर्चा गौण हो जाती है. योगी आदित्यनाथ के सहारे भाजपा अपने हिंदुत्व के ब्रैंड को हिट करना चाहती है. जिस से चुनाव में दूसरे मुद्दे चर्चा में न आ सकें.